hu hu hu hu hu hu hu pl hu hu hu hu hu hu hu hu de hu hu de hu cs hu eu hu ms hu en hu hu hu hu hu hu hu zh hu cs hu hu hu hu hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk pl sk sk hu sk hu hu pt hu hu hu sk hu hu hu hu ca en hu en cs de hu cs hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca mhr hbs_lat de eo es eu fr it ms nl pl pt ro hbs_lat sk hbs_lat oc fy pl fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. április 18.
Ugrás a navigációhoz Ugrás a kereséshez
A Wikimédia Commons tartalmaz Özdöge témájú médiaállományokat.
Özdöge (szlovákul Mojzesovo, korábban Izdeg) község Szlovákiában, a Nyitrai kerületben, az Érsekújvári járásban. Újmajor puszta tartozik hozzá.[2]
Nyitrától 22 km-re délkeletre, a Nyitra bal partján fekszik.
Területén már a kőkorszakban is éltek emberek, a vonaldíszes kultúra népe élt ezen a vidéken.
A falut 1273-ban "Izdegey" alakban említik először, de története a 8. századig nyúlik vissza, amikor szláv település állt ezen a helyen. 1273-ban a Pethő családé,[3] majd a gímesi váruradalom része volt. 1302-ben Csák Máté szerezte meg, majd halála után a királyé. 1382-ben "Ezdege" néven bukkan fel az írott forrásokban. 1386-ban a Forgách család birtoka lett. A 16. században az Esdeghy, később a Károlyi és Rudnyánszky családok birtoka. 1498-ban 20 háza volt. 1828-ban 81 házában 576 lakos élt, akik mezőgazdasággal és dohánytermesztéssel foglalkoztak. Katolikus iskoláját 1757-ben alapították.[4] 1876-ban a Nyitra völgyi településeket is árvíz sújtotta, e falu is károkat szenvedett.[5] 1898-ban lakói hitelszövetkezetet alapítottak.
Vályi András szerint "ÖSZDEGE. Elegyes falu Nyitra Várm. földes Urai több Urak, lakosai katolikusok, határja középszerű."[6]
Fényes Elek szerint "Özdöghe, tót falu, Nyitra vmegyében, Surányhoz észak-keletre egy mfdnyire: 460 kath., 24 zsidó lak. Kath. paroch. templommal. Határa sok buzát, rozsot, árpát terem, az itt termesztetni szokott dohány sokaktól becsültetik. – A barom- és juhtenyésztés virágzó állapotban van. F. u. Rudnyánszky, s más közbirtokosok. Ut. p. Érsekujvár. " [7]
A trianoni békeszerződésig Nyitra vármegye Érsekújvári járásához tartozott, ezután az új csehszlovák állam része lett. 1938 és 1945 között ismét Magyarország része volt. Szlovák nevét a Matica Slovenska első elnökéről Štefan Moyzes besztercebányai püspökről kapta.
1880-ban 726 lakosából 585 szlovák és 103 magyar anyanyelvű volt.
1890-ben 645 lakosából 549 szlovák és 70 magyar anyanyelvű volt.
1900-ban 796 lakosából 682 szlovák és 89 magyar anyanyelvű volt.
1910-ben 884 lakosából 799 szlovák, 61 magyar, 22 német és 2 egyéb anyanyelvű.
1919-ben 933 lakosából 859 csehszlovák és 74 magyar.[8]
1921-ben 929 lakosából 925 csehszlovák és 4 magyar volt.
1930-ban 1164 lakosából 1161 csehszlovák és 2 magyar volt.
1941-ben 1361 lakosából 1311 szlovák és 43 magyar volt.
1991-ben 1422 lakosából 1412 szlovák és 4 magyar volt.
2001-ben 1380 lakosából 1371 szlovák és 4 magyar volt.
2011-ben 1338 lakosából 1292 szlovák, 1 magyar, 1 cseh és 44 ismeretlen nemzetiségű.
Itt született 1858. május 1-jén Rudnyánszky Gyula költő és színműíró, Rudnyánszky Károly 1848-as honvéd főhadnagy fia.
Itt született 1921-ben Mária Vyvíjalová írónő
Krisztus szobor a plébánia udvarán
A templom melletti kereszt, amelynek talapzata 1825-ből származik
Szent András apostol tiszteletére szentelt római katolikus temploma 1720-ban épült barokk stílusban. A 20. században bővítették.
Práznovszky Ferenc 1843: Az özdögei dohánytermesztés. Magyar Gazda III/72, 1135-1144.
Július Béreš 1977: Veľkomoravské hroby v Mojzesove. AVANS 1976, 59-62.
Ruttkay, M. 1998: Záchranný výskum v Mojzesove. AVANS 1996, 140-141.
Kronika obce Mojzesovo, 1998
Marek Druga 2015: Forgáčovská vetva Poznanovcov za vlády Árpádovskej dynastie. Vox discipuli historiae V.
Paterka Pál - Ján Tirpák 2016: Terénne a geofyzikálne prieskumy stredovekých sakrálnych objektov. Monument revue 5/1, 69-71.
↑ Počet obyvateľov SR k 31. 12. 2019
↑ Komlóssy, F. 1896: Az Esztergom főegyházmegyei római kath. iskolák története. Esztergom, 201 hibásan Eördögh
↑ Lásd még: Fejér V/2, 219-221 1274.
↑ Komlóssy 1896, 201
↑ Alispáni jelentés; Nagy László 2007: Az 1876. évi árvizek. Budapest, 44.
↑ Vályi András: Magyar Országnak leírása I–III. Buda: Királyi Universitás. 1796–1799.
↑ Fényes Elek: Magyarország geographiai szótára, mellyben minden város, falu és puszta, betürendben körülményesen leiratik. Pest: Fényes Elek. 1851.
↑ 1920 Soznam miest na Slovensku dľa popisu ľudu z roku 1919. Bratislava, 53.
A Wikimédia Commons tartalmaz Özdöge témájú médiaállományokat.
Az Érsekújvári járás települései
Andód (Andovce) ·  Bajta (Bajtava) ·  Bánkeszi (Bánov) ·  Barsbaracska (Bardoňovo) ·  Barsfüss (Trávnica) ·  Bart (Bruty) ·  Béla (Belá) ·  Bellegszencse (Podhájska) ·  Bény (Bíňa) ·  Csornok (Černík) ·  Csúz (Dubník) ·  Dögös (Rastislavice) ·  Ebed (Obid) ·  Fajkürt (Dedinka) ·  Fűr (Rúbaň) ·  Garamkövesd (Kamenica nad Hronom) ·  Garampáld (Pavlová) ·  Gyarak (Kmet'ovo) ·  Helemba (Chľaba) ·  Hull (Hul) ·  Ipolykiskeszi (Malé Kosihy) ·  Ipolyszalka (Salka) ·  Jászfalu (Jasová) ·  Jattó (Jatov) ·  Kamocsa (Komoča) ·  Kéménd (Kamenín) ·  Kicsind (Malá nad Hronom) ·  Kisbaromlak (Branovo) ·  Kisgyarmat (Sikenička) ·  Kisújfalu (Nová Vieska) ·  Kolta (Kolta) ·  Komáromcsehi (Čechy) ·  Komáromszemere (Semerovo) ·  Komját (Komjatice) ·  Köbölkút (Gbelce) ·  Kőhídgyarmat (Kamenný Most) ·  Kürt (Strekov) ·  Leléd (Leľa) ·  Libád (Ľubá) ·  Mánya (Maňa) ·  Muzsla (Mužla) ·  Nagysurány (Šurany) ·  Nána (Nána) ·  Nyitramalomszeg (Lipová) ·  Nagykér (Veľký Kýr) ·  Ohaj (Dolný Ohaj) ·  Özdöge (Mojzesovo)· Párkány (Štúrovo) ·  Pozba (Pozba) ·  Rendve (Radava) ·  Sárkányfalva (Šarkan) ·  Szentmihályúr (Michal nad Žitavou) ·  Szímő (Zemné) ·  Szőgyén (Svodín) ·  Tardoskedd (Tvrdošovce) ·  Tótmegyer (Palárikovo) ·  Udvard (Dvory nad Žitavou) ·  Újlót (Veľké Lovce) ·  Valkház (Vlkas) ·  Zsitvabesenyő (Bešeňov) ·  Zsitvafödémes (Úľany nad Žitavou)
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Özdöge&oldid=24421389”
Az Érsekújvári járás települései
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. november 27., 13:15
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.